section_heading: Biografija
paragraph_text: Rođen je u gradiću Paonia u saveznoj državi Colorado. U dobi od 16 godina seli se u Kaliforniju gdje će završiti srednju školu. 1963. upoznaje se s tematikom psihodeličnih droga putem eseja Aldousa Huxleya Vrata percepcije i Raj i pakao. Tijekom srednje škole počinje redovito konzumirati marihuanu. 1965. upisuje studij povijesti umjetnosti na Sveučilištu u Berkeleyu. Tijekom studija započinje s proučavanjem šamanizma, a odlučuje krenuti i na putovanje Azijom. Posjećuje Nepal gdje uči tibetanski jezik i krijumčari hašiš, u Indoneziji skuplja leptire, a u Japanu radi kao učitelj engleskog.